OzLabs/hebrew-wiki-articles huggingface dataset:
סן ג'ורג'ו (דונטלו)

סן ג'ורג'ו (באיטלקית: San Giorgio) הוא פסל שיש של הפסל דונטלו, שהושלם בין השנים 1415–1417 ומתאר את גאורגיוס הקדוש. הפסל מוצג במוזיאון הלאומי ברג'לו בפירנצה.<ref name=WGADonatelloSG1>
 
</ref>

== היסטוריה ==
[[תבליט "סן ג'ורג'ו משחרר את הנסיכה"]]
הפסל הוזמן על ידי גילדת יצרני השריון והחרבות של פירנצה עבור גומחה שנחצבה בקיר החיצוני של כנסיית אורסנמיקלה. זהו אחד מארבעה עשר פסלים שהוזמנו על ידי הגילדות של פירנצה לקישוט הגומחות החיצוניות של הכנסייה. יצירתו הושלמה בין השנים 1415–1417.

בשנת 1858 נשבר אף הפסל על ידי אבן שהושלכה לעברו. הוא הועבר בשנת 1892 למוזיאון הלאומי ברג'לו בפירנצה.

בין השנים 1892–2008 הונח עותק ארד בגומחה המקורית, שהוחלף על ידי עותק שיש ב-23 באפריל 2008.

== תיאור היצירה ==
סן ג'ורג'ו מפוסל כאיש עטור שריון, צעיר, אמיץ, נחוש וחזק. תנוחתו איננה תנוחת קונטרה פוסטו קלאסית, בה משקל הגוף מונח על רגל אחת. כאן המשקל מונח על שתי הרגליים אבל הירך השמאלית מוטה קדימה, ומעניקה לפסל מימד של תנועה. אף על פי שהדמות לבושה לחלוטין, עדיין יש תחושה של גוף שרירי מתחת למעטה השריון. הפסל מבטא את הבנתו של דונטלו באנטומיה, למשל אפשר לראות את רצועות ועצמות הצוואר.<ref name=SmartDonatelloSG1></ref>

במקור, ידו הימנית של סן ג'ורג'ו החזיקה כנראה בלהב כלשהו. סימני קידוח על ראשו מעידים על כך שהוא כנראה חבש קסדה או כתר. עיניו מסתכלות כלפי מעלה ופניו מעידות על חרדה ורגשות לפני תקיפת הדרקון (על פי סיפור האגדה הנוצרי, סן ג'ורג'ו הרג דרקון מטיל אימה והציל נסיכה מידיו), גבותיו שזורות ומצחו חרוש קמטים.<ref name=SmartDonatelloSG1>
 
</ref>

=== תבליט ===
התבליט "סן ג'ורג'ו משחרר את הנסיכה" מוצג מתחת לכן הפסל. בתבליט מתוארת הנסיכה (בתנוחת קונטרה פוסטו) הצופה בסן ג'ורג'ו על סוסו הורג את הדרקון. כמו כן מתוארים מערה משמאל, אכסדרה מימין, ומספר עצים ברקע. התבליט נוצר בטכניקת סטיאצ'טו, אותה פיתח דונטלו, המשמשת להעצמת האפקט התלת־ממדי: הדמויות, הסוס והדרקון מתוארות בתבליט גבוה, בעוד שהמערה, האכסדרה והעצים בתבליט נמוך. משני צידי התבליט מתוארים מגינים עם סמלי גילדת יצרני השריון והחרבות של פירנצה, מזמינת היצירה.<ref name=SmartDonatelloSG1></ref>

== לקריאה נוספת ==
* Rolf C. Wirtz, Donatello, Könemann, Colonia 1998. 

==קישורים חיצוניים==

== הערות שוליים ==

קטגוריה:דונטלו
קטגוריה:פיסול של תקופת הרנסאנס
קטגוריה:פירנצה: פסלים
סטיאצ'טו

__ללא_תוכן__
[[דונטלו. "סן ג'ורג'ו משחרר את הנסיכה"]]
דונטלו. [[משתה הורדוס]]
דונטלו. [[המדונה מפאצי]]
סטיאצ'טו (באיטלקית: Stiacciato) היא טכניקה המאפשרת לפסל ליצור תבליט עם גילוף בעומק מילימטרים ספורים בלבד.<ref name=TreccaniStiacciato1>
 
</ref> כדי ליצור אשליה של עומק, עובי התבליט יורד בהדרגה מהחזית לרקע. במובנים מסוימים, תבליט שנוצר בטכניקה זו דומה יותר לתמונה דו־ממדית מאשר לפסל תלת־ממדי, ולכן התבליט יכול לעשות שימוש גם בפרספקטיבה. היסטוריון האמנות ג'ורג'ו וזארי כתב על הטכניקה:

הטכניקה שימשה בעיקר במאות ה-15 וה-16, ופותחה על ידי דונטלו, ייתכן בהשפעת תבליטי Maenad יוונים עתיקים.<ref name=SHDSG2>
 
</ref> הדוגמה המוקדמת ביותר ששרדה היא יצירתו "סן ג'ורג'ו משחרר את הנסיכה" המוצגת מתחת לכן הפסל סן ג'ורג'ו במוזיאון הלאומי ברג'לו בפירנצה (1416–1417). יצירותיו האחרות בז'אנר כוללות את המדונה מפאצי (1430) ומשתה הורדוס (1423–1427).

== ראו גם ==
*המדונה מפאצי
*משתה הורדוס

== לקריאה נוספת ==
* Rolf C. Wirtz, Donatello, Könemann, Colonia 1998. 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טכניקות פיסוליות
My Name Is Barbra

My Name Is Barbra (בעברית: שמי הוא ברברה) הוא אלבומה החמישי של הזמרת ברברה סטרייסנד, אשר יצא במאי 1965. האלבום יצא על מנת לקדם את הספיישל שלה ששודר באותה תקופה על ידי רשת CBS והוא נושא את שם הספיישל. האלבום הגיע למעמד אלבום זהב בארצות הברית עם מכירות של 500 אלף עותקים והגיע למקום השני במדינה.

עטיפת האלבום צולמה על ידי אחיה של הזמרת והיא למעשה צולמה כאשר הזמרת הייתה בת 5 בלבד.

בשנת 1990 האלבום יצא מחדש על גביי דיסק ועל גבי DVD.

== שבחים ==
האלבום זיכה את הזמרת בפרס הגראמי הרביעי שלה באותה תקופה בקטגוריית "הביצוע הווקאלי הנשי הטוב ביותר".

== סינגלים ==
מתוך האלבום יצאו שני סינגלים. להלם הסינגלים ביחד עם תאריך יציאתם ומיקומם במצעד האמריקאי:
# "Why Did I Choose You?" / "My Love": ארצות הברית #77 (1 במאי 1965)<ref></ref>
# "My Man" / "Where Is The Wonder ": ארצות הברית #79 (10 ביולי 1965)<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:זוכי פרס גראמי לביצוע הפופ הווקאלי הטוב ביותר – אישה
קטגוריה:אלבומי חברת קולומביה רקורדס
TVNZ

מטה TVNZ באוקלנד.
TVNZ (במאורית: Te Reo Tātaki o Aotearoa, ראשי התיבות של Television New Zealand, מילולית: טלוויזיה של ניו זילנד) היא רשת טלוויזיה ממלכתית, המשודרת ברחבי ניו זילנד וחלקים מאזור האוקיינוס השקט. אף שהרשת מזדהה כגוף שידורי ציבורי בחלקו, היא ממומנת באופן מסחרי לחלוטין.

TVNZ הייתה ללא תחרות עד נובמבר 1989, כאשר הושק הערוץ הפרטי TV3 (כיום שלוש). מאז 1989 הרשת ניהלה תחרות על הרייטינג עם המתחרה האמיתית היחידה MediaWorks New Zealand , המפעילה כיום את הערוצים Three, Bravo, The Edge TV ו-The Breeze TV. עם זאת, TVNZ עדיין שומרת על מספר יתרונות שידור בשל מערכת היחסים ארוכת השנים שלה עם חברת האחות הממשלתית Kordia. TVNZ מפעילה את שירותיה מאולפניה באוקלנד באמצעות רשת סיבים וגלי מיקרו של Kordia עבור ערוצים TVNZ 1, TVNZ 2 וערוץ TVNZ Duke, יחד עם ניו מדיה היא מפעילה שירותי וידאו באמצעות שירות Brightcove.

כ-90% מהכנסות TVNZ נובעות מפעילות מסחרית (כגון פרסום ומרצ'נדייז).<ref>[http://www.iab.org.nz/directory/item/tvnz] , IAB New Zealand website</ref> יתרת המימון שלה מגיעה מסוכנויות מימון ממשלתיות.
== היסטוריה ==
TVNZ הוקמה בפברואר 1980, באמצעות מיזוג של Television One ו-South Pacific Television (ששמה שונה ל- TV2). עד ינואר 1989 היא עבדה יחד עם רדיו ניו זילנד כחלק מתאגיד השידור של ניו זילנד (Broadcasting Corporation of New Zealand, BCNZ).

מועצת TVNZ היא הוועד המנהל של הרשת. הרכב המועצה ממונה על ידי שר השידור, התקשורת והמדיה הדיגיטלית של ניו זילנד.<ref></ref><ref></ref><ref></ref>
== קישורים חיצוניים ==

* 

== הערות שוליים ==

קטגוריה:ניו זילנד: טלוויזיה
קטגוריה:שידור ציבורי
גייל האנימן

גייל האנימן (באנגלית: Gail Honeyman; נולדה ב-1972<ref></ref>) היא סופרת סקוטית, שרומן הביכורים שלה, "אלינור אוליפנט ממש בסדר", זכה בפרס קוסטה לרומן ביכורים לשנת 2017.<ref name="Costa"></ref>

== ביוגרפיה ==
נולדה וגדלה בסטירלינג במרכז סקוטלנד לאם שעבדה כעובדת מדינה ואב שעבד במעבדת מדעים. בילדותה הייתה האנימן תולעת ספרים, וביקרה בספרייה "מספר מגוחך של פעמים בשבוע".<ref name="Belfast"></ref><ref name="Guardian"></ref>

היא למדה שפה וספרות צרפתית באוניברסיטת גלאזגו, לפני שהמשיכה את לימודיה באוניברסיטת אוקספורד לקורס לתואר שני בשירה צרפתית. עם זאת, היא החליטה שקריירה אקדמית אינה מתאימה לה והתחילה שורה של תפקידים אדמיניסטרטיביים, תחילה כעובדת מדינה בפיתוח כלכלי ולאחר מכן כמנהלת באוניברסיטת גלאזגו.<ref name="GuardianGail"></ref>

במהלך עבודתה כמנהלת, היא נרשמה לקורס כתיבה באקדמיית פייבר, והגישה את שלושת הפרקים הראשונים של הטקסט שיהפוך לספר "אלינור אוליפנט ממש בסדר" לתחרות לסיפורת שטרם פורסמה על ידי סופרות, המנוהלת על ידי מכללת לוסי קבנדיש בקיימברידג'. הרומן פורסם בשנת 2017.

== ספרים ==
הרומן "אלינור אוליפנט ממש בסדר" זכה לשבחי הביקורת ובפרסים רבים, כולל פרס קוסטה לרומן ביכורים לשנת 2017, ומאז הזכייה התראיינה האנימן לעיתים קרובות, כולל להגרדיאן, דיילי טלגרף ו-Waterstones. על יחסה לדמות הראשית בספר אמרה לדיילי טלגרף: "אלינור אוליפנט אינה אני, או מישהו שאני מכירה [אבל] כמובן שחשתי בדידות - כולם חשים כך".<ref name="woods"></ref> בינואר 2018 האנימן אמרה שהיא עובדת על רומן חדש, "שמתרחש בתקופה ובמיקום אחרים" (יפורסם ב-12.9.24).

== קישורים חיצוניים ==

== הערות שוליים ==

קטגוריה:בוגרי אוניברסיטת גלאזגו
קטגוריה:סופרים סקוטים
קטגוריה:סופרות סקוטיות
קטגוריה:בריטיות שנולדו ב-1972
קטגוריה:בריטים שנולדו ב-1972
ליגת הצדק האפל: מלחמת אפוקליפס

ליגת הצדק האפל: מלחמת אפוקליפס (באנגלית: Justice League Dark: Apokolips War) הוא סרט גיבורי-על מונפש אמריקאי, שהפיקה חברת האנימציה של האחים וורנר. עלילת הסרט מבוססת באופן חלקי על דארקסייד מעולם DC קומיקס שהגה ג'ף ג'ונס. את הסרט ביימו מאט פיטרס וכריסטינה סוטה וכתבו ארני אלבקר ומיירגרד סקוט.<ref></ref>
הסרט הוא החמישה עשר ואחרון ביקום האנימציה של DC והשלושים ושמונה בסך הכל בסרטי האנימציה המקוריים של DC.

אנסמבל הסרט כולל את מאט ראיין, ג'רי אוקונל, טאיסה פרמיגה, טוני טוד, ג'ייסון או'מרה ורוזריו דוסון.

עלילת הסרט מתרחשת לאחר התקפה כושלת על אפוקליפס שהרגה גיבורי על רבים. החברים הנותרים בליגת הצדק, ליגת הצדק האפל, הטיטאנים הצעירים ויחידת המתאבדים מאחדים כוחות נגד דארקסייד בקרב אפי אחרון כדי להציל את כדור הארץ.

הסרט הוכרז ביולי 2019 בקומיק-קון, סן דייגו והופץ בפלטפורמות דיגיטליות ב-5 במאי 2020 וב-4K ב-19 במאי 2020.

באתר דירוג הסרטים Rotten Tomatoes, זכה הסרט לציון 100% בהסתמך על 16 ביקורות עם ממוצע רייטינג של 7.75 מתוך 10.<ref></ref>

== קישורים חיצוניים ==

== הערות שוליים ==

קטגוריה:סרטי הנפשה אמריקאיים
קטגוריה:סרטי אנימציה של DC קומיקס
קטגוריה:סרטי 2020
קטגוריה:סרטי אנימציה שיצאו ישירות בפורמט לצפייה ביתית
קטגוריה:האחים וורנר הנפשה: סרטים
The Scotts

The Scotts הוא סינגל שהוקלט על ידי הראפרים האמריקאים טראוויס סקוט וקיד קאדי, כצמד בשם "דה סקוטס".<ref name=":0"></ref> השיר יצא לאור ב-24 באפריל 2020, על ידי חברות התקליטים אפיק רקורדס, קקטוס ג'ק רקורדס ו-ויקד אווסום.

== רקע והכרזה ==
ב-20 באפריל 2020 דווח כי סקוט עתיד לשתף פעולה עם משחק הווידאו פורטנייט כדי להתחיל במשחק סיבוב הופעות וירטואלי בשם "Astronomical" החל מ-23 באפריל עד 25 באפריל.<ref></ref> במהלך ההופעה במשחק, השיר הושמע בבכורה בכמה זמנים שונים.<ref></ref> שחקני המשחק זכו לשמוע את השיר לפני הוצאתו הרשמית.<ref></ref> בסך הכל, כ-12 מיליון שחקנים השתתפו בהופעות של סקוט במשחק.<ref></ref> ב-23 באפריל, סקוט חשף את עטיפתו הרשמית של הסינגל בעמוד האינסטגרם שלו והודיע כי בשיר משתתף גם קיד קאדי.<ref></ref> שם השיר מהווה התייחסות לשם המשפחה האמיתי של קאדי ושם הבמה של סקוט בהתאמה.<ref></ref>

== ביקורת ==
בעיני צ'ארלס הולמס מרולינג סטון, השיר הרגיש "כמו מעבר סמלי של הלפיד", לאחר הערצתו הוותיקה של סקוט ליצירותיו של קאדי, אך בסופו של דבר חשב ש"התוצאות מעורבות" לאחר שהיה "מאוד נרגש" לפני כן.<ref></ref>

== הצלחה ==
השיר הגיע היישר אל המקום הראשון במצעד הבילבורד הוט 100 בשבוע של 9 במאי 2020, והיה לשיר השלישי של סקוט שהגיע למקום הראשון במצעד, והראשון של קאדי גם כן, ובכך סקוט הפך לאמן השישי בהיסטוריה שהכניס מספר שירים שונים היישר אל המקום הראשון במצעד, לאחר מריה קארי, בריטני ספירס, ג'סטין ביבר, דרייק ואריאנה גרנדה.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)<ref></ref>
|זהב
|35,000<small></small>
|-
!ארצות הברית (RIAA)<ref></ref>
|פלטינה
|1,000,000<small></small>
|-
!איטליה (FIMI)<ref></ref>
|זהב
|35,000<small></small>
|-
!מקסיקו (AMPROFON)<ref></ref>
|זהב
|30,000
|-
!פולין (ZPAV)<ref></ref>
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable sortable"
!אזור
!תאריך יציאה
!פורמט
!חברות תקליטים
!מקור
|-
!עולם
|24 באפריל 2020
|הזרמת מוזיקה • הורדה דיגיטלית • ויניל • קלטת שמע • תקליטור
|אפיק • קקטוס ג'ק • ויקד אווסום
|<ref name=":0" /><ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שהופקו על ידי מייק דין
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אפיק רקורדס
טעות של הירח

טעות של הירח הוא אלבום האולפן החמישי של נקמת הטרקטור.

== רקע ==
בשנת 1999 פנו אל אבי בללי מתיאטרון חיפה וביקשו ממנו לכתוב את המוזיקה להצגה "אותלו". בהשראת אותו פסקול, שעליו עבדו חברי הלהקה חודשיים, הם יצרו ביחד את הדיסק. כ־1,500 עותקים של האלבום נמכרו בישראל.

== רשימת השמעה ==

== קישורים חיצוניים ==
* [https://musicbrainz.org/release/69f1a9c5-fa64-404f-ab3a-4517fa6b7d90 טעות של הירח], באתר MusicBrainz

== הערות שוליים ==

קטגוריה:אלבומי 1999
קטגוריה:אלבומי רוק ישראליים
קטגוריה:אלבומי נקמת הטרקטור
קטגוריה:אלבומים בעברית
פטימה ויטברד

פטימה ויטברד-ודד, חבר (באנגלית: , Fatima Whitbread-Vedad; נולדה ב-3 במרץ 1961) היא אתלטית בריטית בעבר, היא סגנית אלופה אולימפית (סיאול 1988), זוכת מדליית ארד אולימפית (לוס אנג'לס 1984) אלופת העולם (רומא 1987), סגנית אלופת העולם (הלסינקי 1983), אלופת אירופה (שטוטגרט 1986), 8 פעמים ברציפות אלופת בריטניה (1981–1988) ושיאנית עולם (1986–1987) בהטלת כידון.

==ביוגרפיה==
ויטברד נולדה וגדלה בלונדון, לאמא קפריסאית טורקית ולאבא קפריסאי יווני. בראיון שנערך בשנת 2020 ב-BBC היא אמרה ששני הוריה היו מאיסטנבול. היא גדלה בבתי אומנה, ומדי פעם הושארה עם אמה הביולוגית הפוגענית. בגיל 14 היא אומצה על ידי משפחתה של מרגרט ויטברד, מאמנת הכידון שלה.

===1978===
במשחקי חבר העמים שנערכו באדמונטון, קנדה סיימה ויטברד במקום שישי בהטלת כידון בתוצאה של 49.16 מטר.

===1980===
באולימפיאדת מוסקבה (1980) סיימה ויטברד במקום 18 בהטלת כידון בתוצאה של 49.74 מטר.

===1982===
באליפות אירופה שנערכה באתונה, יוון בתחילת ספטמבר 1982 היא סיימה במקום שמיני בהטלת כידון בתוצאה של 65.10 מטר. חודש לאחר מכן, במשחקי חבר העמים שנערכו בבריזביין, אוסטרליה בתחילת אוקטובר אותה שנה היא זכתה במדליית ארד בהטלת כידון בתוצאה של 58.86 מטר.

===1983===
====סגנית אלופת עולם====
באליפות העולם הראשונה שנערכה בהלסינקי, פינלנד ב-13 באוגוסט אותה שנה היא זכתה במדליית כסף בהטלת כידון בתוצאה של 69.14 מטר, אחרי טינה לילאק מפינלנד (70.82 מטר) ולפני אנה ורולי מיוון (65.72 מטר). עד להטלה השישית והאחרונה היא דורגה במקום הראשון.

===1984===
====מדליית ארד אולימפית====
באולימפיאדת לוס אנג'לס (1984) זכתה ויטברד במדליית ארד בהטלת כידון בתוצאה של 67.14 מטר, אחרי בת ארצה טסה סנדרסון (69.56 מטר) וטינה לילאק (69.00 מטר).

===1986===
במשחקי חבר העמים שנערכו באדינבורו, סקוטלנד ב-31 ביולי 1986 זכתה ויטברד במדליית כסף בהטלת כידון בתוצאה של 68.54 מטר, אחרי טסה סנדרסון שקבעה שיא משחקים חדש של 69.80 מטר.

====אלופת אירופה ושיאנית עולם====
חודש לאחר מכן, באליפות אירופה שנערכה בשטוטגרט, גרמניה ב-28 באוגוסט 1986 זכתה ויטברד במדליית זהב בהטלת כידון בשיא עולם חדש מדהים של 77.44 מטר, לפני פטרה פלקה מגרמניה המזרחית (72.52 מטר) וביאטה פטרס מגרמניה המערבית (68.04 מטר). היא שיפרה כ-2 מטר את שיא העולם בן השנה של פטרה פלקה (75.40 מטר), שיא זה החזיק מעמד כשנה ונשבר על ידי פטרה פלקה (78.90 מטר).

===1987===
====אלופת עולם====
באליפות העולם שנערכה ברומא, איטליה בשנת 1987 היא זכתה במדליית זהב בהטלת כידון בתוצאה של 76.64 מטר, לפני פטרה פלקה (71.76 מטר) וביאטה פטרס (68.82 מטר).

===1988===
באולימפיאדת סיאול (1988) זכתה ויטברד במדליית כסף בהטלת כידון בתוצאה של 70.32 מטר, אחרי פטרה פלקה שקבעה שיא אולימפי חדש של 74.68 מטר ולפני ביאטה קוך מגרמניה המזרחית (67.30 מטר).

== שיאים אישיים ==
===אצטדיון===
* הטלת כידון: 77.44 מטר (1986), שיא עולם בעבר

==קישורים חיצוניים==

* התפתחות שיא העולם בהטלת כידון לנשים (ויקיפדיה באנגלית)

קטגוריה:מטילות כידון
קטגוריה:אלופות אירופה באתלטיקה
קטגוריה:אלופות עולם באתלטיקה
קטגוריה:שיאניות עולם בריטיות: אתלטיקה
קטגוריה:אתלטיות באולימפיאדת מוסקבה (1980)
קטגוריה:אתלטיות באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:חברים במסדר האימפריה הבריטית
קטגוריה:זוכות מדליית ארד אולימפית בריטיות: אתלטיקה
קטגוריה:זוכות מדליית כסף אולימפית בריטיות: אתלטיקה
קטגוריה:בריטיות שנולדו ב-1961
קטגוריה:בריטים שנולדו ב-1961
וילסון ביסל

וילסון שאנון ביסל (באנגלית: Wilson Shannon Bissell; 31 בדצמבר 1847 – 6 באוקטובר 1903) היה פוליטיקאי אמריקאי ממדינת ניו יורק, שכיהן כמנהל הכללי של דואר ארצות הברית בתקופות נשיאותו השנייה של גרובר קליבלנד.

==ראשית חייו==
וילסון ביסל נולד בניו לונדון שבמדינת ניו יורק. הוא היה בנם של ג'ון ביסל, סוחר בולט בבאפלו ושל איזבלה ג'נט (לבית האלי) ביסל. אחיו הבכור, ארתור דאגלס ביסל, היה נשיא איגוד הבנקאים של מדינת ניו יורק ונשיא הבנק העממי של באפלו. המשפחה הייתה ממוצא סקוטי-אירי.

הוא למד בבית הספר הופקינס שבניו הייבן וב-1869 סיים את לימודיו באוניברסיטת ייל והיה חבר באחוות הגולגולת והעצמות.

==קריירה==
לאחר סיום לימודיו בייל, החל ביסל ללמוד משפטים בבאפלו במשרד עורכי הדין לנינג, קליבלנד ופולסון. ב-1871 הוא התקבל ללשכת עורכי הדין והחל לעסוק במקצוע.

בשנים 1873–1882 היה ביסל שותף למשרד עורכי הדין של מי שלימים היה נשיא ארצות הברית גרובר קליבלנד, שבחתונתו הוא היה השושבין הראשי. ביסל נכנס לפעילות פוליטית במפלגה הדמוקרטית כמועמד לאלקטור ב-1888. בשנים 1893–1895 הוא כיהן כמנהל הכללי של דואר ארצות הברית בממשלו של קליבלנד. ב-1896 הוא היה נציג לוועידת המפלגה הארצית של המפלגה.

משנת 1902 ועד מותו היה ביסל נגיד אוניברסיטת באפלו.

==חיים אישיים==
ב-1890 נשא ביסל לאישה את ליאוז פאולר סטורג'ס מז'נבה, ניו יורק. לזוג נולד ילד אחד.

וילסון ביסל נפטר בגיל 55 ב-6 באוקטובר 1903 בביתו שבבאפלו. לאחר טקס אשכבה בכנסיית טריניטי האפיסקופלית שבבאפלו, גופתו נשרפה ואפרו נקבר בחלקה המשפחתית בבית הקברות פורסט לואן שבעיר.

==קישורים חיצוניים==

* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי אוניברסיטת ייל
קטגוריה:עורכי דין אמריקאים במאה ה-19
קטגוריה:אמריקאים שגווייתם נשרפה
קטגוריה:אמריקאים שנולדו ב-1847
קטגוריה:אמריקאים שנפטרו ב-1903
קטגוריה:חברי אחוות הגולגולת והעצמות
בן גרדאן

בן גרדאן (בערבית: بنقردان; בצרפתית: Benguerdene) היא עיר בדרום מזרח תוניסיה, במחוז מדנין. בעיר התקיימה קהילה יהודית ותיקה.

דרומית לעיר נמצא הפארק הלאומי סידי א-טווי.

==יהדות בן גרדאן==
בבן גרדאן פעלה קהילה יהודית קטנה. הרב אבא שאול חדאד פעל בעיר וכיהן כרבה הראשי החל מאמצע שנות ה-20 ועד סוף שנות ה-30 של המאה ה-20. אחריו כיהן בתפקיד הרב נסים הכהן. ולאחריו היה הרב חויתה אוזן זצוק"ל שהיה בתפקיד רב הקהילה היהודית בן גארדן שבתוניסיה. בה שימש כרב ושוחט עד עלייתו ארצה יחד עם בני הקהילה.

==קישורים חיצוניים==

* 

קטגוריה:תוניסיה: ערים
אגנה סימונסון

אגנה סימונסון (בשוודית: Agne Simonsson; 19 באוקטובר 1935 – 22 בספטמבר 2020) היה כדורגלן ומאמן שוודי, ששיחק בעמדת החלוץ.

סימונסון (עומד, רביעי משמאל) עם נבחרתו בשנת [[1961]]

==ביוגרפיה==
סימונסון נולד ב-19 באוקטובר 1935 בגוטבורג שבשוודיה. כנער שיחק ב-BK רנה לפני שחתם בארגריטה בשנת 1949. הוא עשה את הופעת הבכורה שלו עימה ב-1953 בזמן שהקבוצה שיחקה בליגה השלישית בשוודיה. סימונסון עזר לארגריטה להעפיל לליגה השנייה ב-1955 וב-1958 לליגה הראשונה תחת המאמן-שחקן גונאר גרן. שנה אחר כך ב-1959 הוא סיים במקום החמישי בכדור הזהב ונבחר לכדורגלן השנה בשוודיה.

סימונסון היה נחשב לחלוץ המרכזי הטוב ביותר בעולם בזמנו לאחר הופעות מרשימות שרשם בנבחרת שוודיה, והוא חתם בריאל מדריד בשנת 1960. למרות זאת הוא שיחק רק שלושה משחקי ליגה כשהוא כובש שער אחד בלבד לאורך כל עונת 1960/61 עקב התחרות על המקום בהרכב עם אלפרדו די סטפנו שהיה לאחד הטובים בעולם אז. ב-1960 זכה עימה בגביע הבין-יבשתי ובעונת 1962/63 באליפות נוספת. נכון ל-2020, סימונסון הוא השחקן השוודי היחידי ששיחק במדי הבלאנקוס אי פעם.

הוא היה בתקופת השאלה בריאל סוסיאדד למשך עונת 1961/62 כשהוא כובש שמונה שערים ב-22 משחקי ליגה. קבוצתו כשלה וירדה לליגה השנייה בספרד לאחר שסיימה מקום אחד לפני האחרון.

סימונסון חזר ב-1963 לקדנציה שנייה בארגריטה כשהוא משחק לצד רון בורז'סון. בסך כבש במדיה 206 שערים ובכך הוא הכובש הגדול ביותר בהיסטוריית הקבוצה.

===נבחרת שוודיה===
במדים הלאומיים ערך את הופעתו היחידה עבור נבחרת שוודיה עד גיל 21 ב-22 בספטמבר 1957 במשחק ידידות נגד פינלנד, שנגמר בתוצאה 0–7 עם שלושער שלו. בנבחרת הבוגרת עשה את הופעת הבכורה חודש אחר כך ב-13 באוקטובר נגד נורווגיה בה כבש צמד בניצחון 2–5.

סימונסון היה שותף להגעתה לגמר מונדיאל 1958 בטורניר שנערך בשוודיה כשהוא כובש בדרך שלושה שערים, צמד נגד מקסיקו בשלב הבתים ואחד נגד ברית המועצות ברבע הגמר. בגמר עצמו שוודיה הפסידה לברזיל 5–2 כשהוא כובש את אחד משני שערי נבחרתו בדקה ה-80'.

אחרי המונדיאל הציג יכולת טובה במשחק נגד אנגליה שהיה ב-28 באוקטובר 1959. שוודיה ניצחה בתוצאה 2–3 באצטדיון וומבלי כשסימונסון כובש צמד ומבשל שער נוסף. הופעתו האחרונה עבור הנבחרת הייתה ב-10 באוגוסט 1967 בניצחון 0–2 על פינלנד, הופעה שהייתה ל-51 בסך שלו ביחד עם 27 שערים.

===לאחר הפרישה===
במהלך שנות השבעים ושנות השמונים היה למאמן כדורגל. בשנת 1982 אימן את BK הקאן השוודית ששיחקה בפעם הראשונה בהיסטוריית הקבוצה בליגה הראשונה. עם ארגריטה הוא זכה באליפות ב-1985, אליפות ראשונה מאז 1913. סימונסון נפטר ב-22 בספטמבר 2020 בגיל 84 כתוצאה מסיבוכים בריאות.

==תארים==
===כשחקן===
;ארגריטה
*הליגה הרביעית השוודית: 1957/58
;ריאל מדריד
*אליפות ספרד (2): 1960/61, 1962/63
*הגביע הבין-יבשתי: 1960
;נבחרת שוודיה
*סגנית גביע העולם: 1958
;אישיים
*כדורגלן השנה בשוודיה: 1959
;הישגים
*מלך שערי ארגריטה בכל הזמנים: 206 שערים
===כמאמן===
;BK הקאן
*הליגה השלישית השוודית: 1977
;ארגריטה
*אליפות שוודיה: 1985

== קישורים חיצוניים ==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:גטבורג: כדורגלנים
קטגוריה:כדורגלני ריאל מדריד
קטגוריה:כדורגלני ריאל סוסיאדד
קטגוריה:כדורגלני נבחרת שוודיה
קטגוריה:כדורגלני מונדיאל 1958
קטגוריה:מאמני כדורגל שוודים
קטגוריה:שוודים שנולדו ב-1935
קטגוריה:שוודים שנפטרו ב-2020
הלמוט ואנמרי זל

ד"ר הלמוט זל (בגרמנית: Helmuth Sell; 1898–1956) ואשתו אנמרי (בגרמנית: Annemarie; 1896–1972) היו מצילי שואה גרמנים שחיו בברלין בתקופת הרייך השלישי. בשנת 1981 קיבלו את אות חסיד אומות העולם על ידי יד ושם בטקס שנערך בירושלים.

זל היה בעל מפעל קטן לחלקים מכניים בשכונת דאהלם בברלין.

במרץ 1943 שכר כנער שליח, נער יהודי שחי באופן בלתי חוקי ברחובות ברלין מאז מאי 1942. ד"ר זל לא הבין אז שהילד, שהופיע לבוש במדי הנוער ההיטלראי, היה יהודי מוסווה. שלושה שבועות לאחר מכן הודה הילד עזרא בן גרשום בזהותו האמיתית. זל הגיב בכך שהזדהה כסוציאל-דמוקרט ותיק ואויב מושבע של המשטר הנאצי.

מכר סידר לילד תעודות נסיעה מזויפות, אשר התיימרו להוכיח שהוא נוסע לווינה בהוראת תעשיית החימוש הגרמנית. בלילות האחרונים לפני המסע, זל הגן על גרשום בביתו שבפוטסדאם, וסיפק לו אוכל ועזרה. אשתו של ד"ר זל, אנמרי, הייתה שותפה למעשה ההצלה.<ref></ref><ref></ref>

ב-28 במאי 1981 הכיר יד ושם בד"ר הלמוט ואנמרי זל כחסידי אומות העולם.<ref></ref>

==קישורים חיצוניים==
* 

== הערות שוליים ==

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
וולוו קונספט יו

וולוו קונספט יו (באנגלית: Volvo Concept You) היא מכונית קונספט, בתצורה מכונית סלון קופה פסטבק מתוצרת יצרנית הרכב השוודית וולוו אשר הוצגה בשנת 2011.

==ממאפייני "וולוו קונספט יו"==

* דגם "וולוו קונספט יו" קיבל השראת עיצוב חיצוני מהדגמים: וולוו PV544 (יוצר בין השנים 1966 – 1958) ודגם וולוו אמזון (יוצר בין השנים 1967 – 1956).
* דגם "וולוו קונספא אסטייט" הוצג לראשונה בתערוכת הרכב הבינלאומית של שאנגחאי באפריל 2011.
* 4 דלתות - פסטבק ("Fastback" ).
* 4 נוסעים.
* מנוע קדמי V6 צילינדרים, 3.0 ליטר.
* סוג הנעה: הנעה אחורית 4x2.
* דלתות אחוריות - "דלתות התאבדות" (ציר פתיחת הדלת מנוגד לכיוון התנועה).
* גלגלי האלומיניום המלוטשים, הגריל ופנסי הראש 21 אינץ' קיבלו השראה מעבודותיו של בית העיצוב הדני ג'ורג' ג'נסן ("Georg Jensen A/S" ).
* באב-טיפוס, כל הכפתורים בלוח המחוונים הוחלפו במסך מגע השולט בכל פונקציות המכונית באמצעות פקודות מגע.

==גלריה==
<gallery mode="packed" heights="120">
קובץ:Volvo You (side).jpg | "וולוו קונספט יו"
קובץ:Volvo You (front).jpg | "וולוו קונספט יו"
קובץ:Volvo You ar.jpg | "וולוו קונספט יו" 
קובץ:Volvo Concept You (6146860836).jpg | "וולוו קונספט יו"
קובץ:Volvo Concept You at the Frankfurt Motor Show IAA 2011 (6146311977).jpg | "וולוו קונספט יו"
קובץ:Volvo You (front quarter).jpg | "וולוו קונספט יו"
קובץ:Volvo You int.jpg | "וולוו קונספט יו"
</gallery>

==ראו גם==
* וולוו ונוס בילו
* וולוו GTZ / GTZ 3000
* וולוו קונספט אסטייט

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2011
קטגוריה:מכוניות סלון
קטגוריה:מכוניות שוודיות
קונספט יו
קטגוריה:מכוניות קונספט
שרון טל (ספורטאית)

שרון טל (נולדה ב-9 בדצמבר 2002) היא אתלטית וספורטאית ישראלית. מאז 2018 טל היא היחידה המייצגת את ישראל בקרב חמש מודרני. טל הגיעה למקום השישי בתחרות גביע אירופה שנערכה ב-2018 בטביליסי שבגאורגיה וייצגה את ישראל בתחרות גביע אירופה שנערכה בפראג שבצ'כיה. טל היא אלופת ישראל לשנת 2020 במרוצי שדה, אלופת ישראל בריצת 1500 מטר (עד גיל 20) ובירי באקדח.

== ביוגרפיה ==
שרון טל נולדה בכפר ויתקין (דור רביעי במושב), אחות תאומה לכרמל. לשתיים אחות צעירה נוספת בשם תמר. בגיל 10 החלה שרון טל להתאמן אצל המאמנת נועה ברקמן. בעזרתה הכירה לספורטאית בקרב חמש מודרני. 

בהיותה הספורטאית היחידה בענף בישראל ולצורך יצירת שגרת אימונים מחייבת מתאמנת שרון טל במועדונים שונים ביניהם:
* מועדון רצי רמת השרון בהדרכת זהבה שמואלי
* מועדון הקליעה "הפועל מעברות" בהדרכת גיא סטריק ואלמוג גרון
* הפועל עמק חפר בשחייה
* הפועל כפר סבא בסייף בהדרכת אוהד בלוה

בשנת 2018 ייצגה שרון את ישראל בתחרות גביע אירופה בטביליסי שבגאורגיה והגיעה למקום השישי.

בשנת 2019 ייצגה שרון את ישראל בגביע אירופה בפראג שבצ'כיה.

בשנת 2020 בשל מגפת הקורונה בוטלו התחרויות הבינלאומיות באירופה. באותה שנה הגיעה שרון טל למקום הראשון באליפות ישראל במרוצי שדה עד גיל 20 (U-20), למקום הראשון באליפות ישראל בריצה 1500 מטר עד גיל 20 (U-20), ולמקום הראשון בירי אקדח (U-20).

== קישורים חיצוניים ==
* 

* [https://www.shvoong.co.il/sections/ספורטאי-השבוע/ספורטאית-השבוע-שרון-טל/ ספורטאית השבוע שרון טל בשוונג]

קטגוריה:אתלטיות ישראליות
קטגוריה:אלופות ישראל בריצה
קטגוריה:אלופי ישראל בריצה
קטגוריה:כפר ויתקין: אישים
קטגוריה:תאומים ישראלים
קטגוריה:ישראליות שנולדו ב-2002
קטגוריה:ישראלים שנולדו ב-2002
אשליות קטלניות

אשליות קטלניות (ברוסית: Смертельные иллюзии) הוא סרט מתח רוסי שביים הבמאי אולג אסדולין ומככבים בו אנדריי בורקובסקי, פאבל צ'ינאריוב, דנילה יאקושב, אגליה טראסובה, סמיון טרסקונוב ואלכסנדר גאליבין. במקור הסרט תוכנן לצאת לאקרנים ב-11 ביוני 2020, אך בהמשך יציאתו נדחתה ל-19 בנובמבר 2020.

הסרט הופק בשיתוף פעולה עם [https://safronovy.ru האחים ספרונוב], קוסמי במה ידועים ממוסקבה ששימשו כמפיקים לסרט.

==תקציר עלילת הסרט==
הקוסמים המפורסמים, האחים רומנוב, מגישים לציבור את המופע הגרנדיוזי שלהם, ואחריו הם הולכים לסיים את הופעותיהם המשותפות בשל סכסוכים שהצטברו.

במערכה הראשונה, כאשר העוזרת נעלמת ממיכל מלא מים, משהו משתבש – היא לא מופיעה במקום הנכון. ממש שם, באוזניות הבמה של האחים, קולו של אלמוני אומר שהנערה איתו. הוא גם שינה את אופן הפעולה של מנגנוני הטריקים המורכבים. ועכשיו המופע מהווה איום על חיי האחים. אבל אם התוכנית לא תימשך, "הקול" יהרוג את העוזרת שהיא אהובתו של אחד האחים והאימרה 'המופע חייב להימשך' מקבלת משמעות מצמררת.

== שחקנים ודמויות ==
* אנדריי בורקובסקי – דניס רומנוב
* פאבל צ'ינאריוב – איליה רומנוב
* דנילה יאקושב – ויקטור רומנוב
* אגליה טראסובה – קטיה, עוזרת
* סמיון טרסקונוב – יגור, מנהל
* סרגיי ספרונוב – מפיק יצירתי
* אלכסיי קראווצ'נקו – מנהל המופע
* מרינה פטרנקו – אירינה
* אלכסנדר גאליבין – איסטומין
* אירינה בזריאדנובה – ליזה, עוזרת
* קונסטנטין מזקו – מאבטחו של איסטומין
* אלכסנדר סמיונוב – איוואן, רופא

== קישורים חיצוניים ==
* 

* [https://www.kinopoisk.ru/film/1311031 "אשליות קטלניות"], באתר kinopoisk.ru
* 

==הערות שוליים==

קטגוריה:טלפורטציה בקולנוע
קטגוריה:סרטי 2020
קטגוריה:סרטי דרמה רוסיים
קטגוריה:סרטי מתח רוסיים
קטגוריה:סרטים ברוסית
קטגוריה:סרטים על קסמים ואשליות
קטגוריה:סרטים שיציאתם נדחתה בעקבות מגפת הקורונה
קונגרס פיפ"א

קונגרס פיפ"א הוא הגוף המנהל של הפדרציה הבינלאומית לכדורגל (פיפ"א). הקונגרס מתקיים בכל שנה במדינה אחרת ומיוצגות בו כל התאחדויות הכדורגל החברות בארגון. בקונגרס מתקיימות הצבעות על אירוח אליפות העולם בכדורגל ובחירת נשיא פיפ"א, לרוב במפגש הראשון שלאחר קיום אליפות העולם.

==היסטוריה==
הקונגרס הראשון התקיים ב-1904 בפריז שבצרפת והיו בו נציגות של 5 התאחדויות בלבד, וככל שהארגון גדל הצטרפו אליו נציגים נוספים. מ-1904 עד 1932 התקיים המפגש בכל שנה, מ-1932 עד 1998 התקיים בכל שנתיים, ומ-1998 חזר להתקיים בכל שנה. בשנים 1915–1922 לא התקיימו מפגשים עקב מלחמת העולם הראשונה, ובשנים 1939–1945 עקב מלחמת העולם השנייה.

בנוסף למפגשים הקבועים ישנם גם מפגשים מיוחדים היכולים להתקיים לבקשת מועצת פיפ"א ובתמיכתם של לפחות חמישית מהחברות בארגון. מ-1904 התקיימו 8 מפגשים כאלו.

כל מפגש מתקיים במדינה אחרת למעט 2 המפגשים הראשונים שהתקיימו בפריז שבצרפת, מפגשים 36 ו-37 שהתקיימו בגוודלחרה ומקסיקו סיטי שבמקסיקו, ומפגש 53 והמפגש המיוחד ב-2002 אשר התקיימו בסיאול שבקוריאה הדרומית.

המפגש ה-70 של הקונגרס היה אמור להתקיים ב-2020 באדיס אבבה שבאתיופיה, אך עקב מגפת הקורונה התקיים ברשת האינטרנט.

==ראו גם==
* פיפ"א
* מועצת פיפ"א

== קישורים חיצוניים ==
* 

קטגוריה:כדורגל
קטגוריה:פיפ"א
אלכסנדר קלוורט

אלכסנדר קלוורט (באנגלית: Alexander Calvert; נולד ב-15 ביולי 1990) הוא שחקן קולנוע וטלוויזיה קנדי. מוכר בשל תפקידו כג'ק קלין בסדרת הטלוויזיה האמריקאית "על טבעי".

== ביוגרפיה ==
יליד ונקובר, קלוורט למד תיאטרון מוזיקלי וריקוד היפ הופ עד גיל 15, אז התחיל להתעניין במשחק.<ref name="elle"></ref>

=== קריירה ===
הוא הופיע בכמה סרטים וסדרות טלוויזיה, כולל סדרת הטלוויזיה של ניקלודיאון "החבורה", ו"החצי האפל". הוא גילם את ג'סטין הצעיר בסרט "Kickin 'It Old Skool". שיחק בעונה הרביעית של סדרת הטלוויזיה "החץ".<ref></ref>

בשנת 2017 לוהק קלוורט כג'ק, בנו של לוציפר בסדרת הטלוויזיה "על טבעי". הוא הופיע לראשונה בסוף עונה 12, ומאז היה חבר צוות השחקנים הקבוע בעונות ה-13, 14 ו-15.<ref name="spnreg"></ref>

בשנת 2018 גילם את צ'אד בסרט הקומדיה "החבילה" שהפיק בן סטילר, ובשנת 2019 גילם את דניאל בסרט "ילדים טובים" שהפיק סת' רוגן.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
!הערות
|-
| 2007
| בסגנון הישן
| ג'סטין שומאכר הצעיר
|
|-
| 2008
| Lost Boys: The Tribe
| ג'רום
|
|-
| 2012
| פליקה: גאווה כפרית
| ג'סי
|
|-
| 2013
| If I Had Wings
| וינס ברנרד
|
|-
| rowspan="2" | 2015
| Lost After Dark
| ג'וני
|
|-
| The Blackburn Asylum
| לוק
|
|-
| 2016
| 17 על הקצה
| ניק מוזמן
|
|-
| 2018
| החבילה
| צ'אד
|
|-
| 2019
| ילדים טובים
| דניאל
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2007
| להיות שמנה כמוני
| רובי
| rowspan="2" | סרט טלוויזיה של LIfetime
|-
| 2012
| Virtual Lies / Cyber Seduction
| טיילר סנדרסון
|-
| 2013
| בייטס מוטל
| ראף
| 2 פרקים
|-
| 2015
| קמים לתחייה <small>(אנ')</small>
| האנטר גיבס
| תפקיד חוזר, 5 פרקים
|-
| 2015–2016
| החץ
|לוני מאצ'ין / אנרכיה
| תפקיד חוזר, 5 פרקים
|-
| 2016
| Unser Traum von Kanada
| ג'וש
| מיני-סדרה; 2 פרקים
|-
| 2020-2017
| על טבעי
| ג'ק קלין / בלפגור
| תפקיד אורח (עונה 12)
תפקיד ראשי (עונות 13 – 15); 39 פרקים
|-
|TBA
|דור ה-V
|
|סדרת טלוויזיה עתידית של אמזון פריים וידאו
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1990
רוברט קר (סופר)

הקבר של רוברט קר

רוברט קר (באנגלית: Robert Kerr; 20 באוקטובר 1757 – 11 באוקטובר 1813) היה מנתח סקוטי, סופר בנושאים מדעיים ואחרים ומתרגם.

==ביוגרפיה==
קר נולד בשנת 1757 בבוטרידג' (Bughtridge), בנפת רוקסבורושייר (Roxburghshire), בנו של ג'יימס קר, יצרן תכשיטים, שכיהן כחבר פרלמנט באדינבורו 1747–1754, ואשתו אליזבת. הוא נשלח לבית הספר התיכון באדינבורו.

הוא למד רפואה באוניברסיטת אדינבורו ועבד בבית החולים פאונדלינג (Foundling Hospital) באדינבורו כמנתח. הוא נבחר לחבר של בשנת 1788. מציעיו היו , ג'יימס ראסל ו. באותה תקופה הוא גר ברחוב "פורסטרס ווינד" (Forrester's Wynd) המסתעף מהמייל המלכותי באדינבורו.

הוא תרגם כמה עבודות מדעיות לאנגלית, כמו את ספרו של אנטואן לבואזיה משנת 1789, (Traité Élémentaire de Chimie), שפורסם תחת הכותרת "אלמנטים של כימיה בסדר שיטתי חדש המכיל את כל התגליות המודרניות" בשנת 1790. בשנת 1792 פרסם את "ממלכת בעלי החיים" (The Animal Kingdom), שני הכרכים הראשונים של תרגום של ארבעת הכרכים עבי-הכרס של ("מערכת הטבע") של קארולוס ליניאוס, שלעיתים קרובות מצטטים כסמכות הטקסונומית עבור מינים רבים (הוא מעולם לא תרגם את שני הכרכים הנותרים).

בשנת 1794 עזב את תפקידו כמנתח, רכש וניהל בית חרושת לנייר ביישוב הקטן אייטון (Ayton) בנפת בדרום סקוטלנד. בית החרושת היה הפסדי והוא איבד הרבה מהונו בשל מפעל זה. מתוך צורך כלכלי הוא התחיל לכתוב שוב בשנת 1809, ופרסם מגוון של עבודות קטנות, למשל "מבט כללי על החקלאות של ברוויקשייר" (General View of the Agriculture of Berwickshire). עבודתו האחרונה הייתה תרגום של ספרו של ז'ורז' קיווייה "Recherches sur les ossements fossiles de quadrupeds", שפורסם לאחר מותו של קר תחת הכותרת "מאמרים על תאוריית האדמה".

עבודותיו האחרות כללו מחקר היסטורי נרחב שכותרתו "היסטוריה כללית ואוסף מסעות והפלגות" (A General History and Collection of Voyages and Travels) בשמונה עשרה כרכים. קר החל את הסדרה בשנת 1811, והקדיש אותה לאדמירל הסקוטי סר . הפרסום לא פסק לאחר מותו של קר ב־1813; הכרכים האחרונים פורסמו בשנות ה-20 של המאה ה-19.

הוא נפטר בביתו, הופ פארק האוס (Hope Park House), ממזרח למדוז (Meadows) באדינבורו, שם התגורר מאז 1810, ונקבר בבית הקברות במרכז אדינבורו כנגד הקיר המזרחי. האבן שלו מתווספת לאנדרטת אבן מקושטת הרבה יותר מוקדמת (1610). בנו, דייוויד וורדרוב קר (David Wardrobe Kerr; 1796–1815), קבור יחד איתו.

==קישורים חיצוניים==

* [http://www.electricscotland.com/history/other/kerr_robert.htm Significant Scots: Robert Kerr], באתר ElectricScotland.com
* 

==הערות שוליים==

*
קטגוריה:בוגרי אוניברסיטת אדינבורו
קטגוריה:מתרגמים מצרפתית
קטגוריה:זואולוגים בריטים
קטגוריה:חוקרי טבע
קטגוריה:רופאים סקוטים
קטגוריה:כירורגים
קטגוריה:בריטים שנולדו ב-1757
קטגוריה:בריטים שנפטרו ב-1813
ארז רותם

ארז רותם (נולד ב-10 בינואר 1966) הוא עיתונאי ישראלי. מנכ"ל ועורך ראשי של "אופוס מדיה", חברת תוכן וידאו. לשעבר כתב פלילים בחדשות ערוץ 2.

==ביוגרפיה==
ארז רותם הוא בוגר תואר ראשון במשפטים ממכללת שערי משפט.

החל את הקריירה העיתונאית שלו ב-1991. עבד ככתב משפטי וככתב לענייני ביטחון במעריב, וב-1999 עבר לעבוד ככתב תחקירים בידיעות אחרונות. בין השנים 2001–2008 שימש ככתב משטרה ופלילים ותחקירן בחדשות ערוץ 2. בין הישגיו בחדשות ערוץ 2: ראיון בלעדי עם רעות רובין, עדת המדינה המרכזית במשפט הרצח שנערך לבני משפחת אבוטבול במקום מחבואה מחוץ לישראל; תחקיר הרעלים בתע"ש רמת השרון, חשיפת קלטת האלימות של חבר הכנסת יורם מרציאנו במועדון בהרצליה; חשיפת יחידת הלוויין של צה"ל וחשיפת התמונות וההאזנות בפרשת חיים רמון. ספג ביקורת על הראיון עם משה וגילה קצב בעמידה בחצר גינתם.

ב-2008 התמנה לשליח קרן קיימת לישראל לקנדה. בתפקיד זה, בו שימש כשלוש שנים היה אחראי, בין היתר, על הקשר עם הקהילה היהודית בקנדה ועל גיוס כספים.

החל מ-2012 משמש כמנכ"ל ועורך ראשי של "אופוס מדיה", חברת חדשות ותוכן המתמקדת במיתוג בווידאו. הוא מתמחה באסטרטגיית המדיה השיווקית.

רותם מתגורר בעמק חפר, נשוי ואב לשלושה.

==קישורים חיצוניים==

* 
* [http://www.cpdh.international/Page1-10.html אודות ארז רותם], באתר המרכז הבינלאומי לדיפלומטיה ציבורית והסברה ישראלית
* [https://www.youtube.com/watch?v=ca3Gun8Sa74 הרצאה של ארז רותם במכללה האקדמית נתניה], באתר Youtube, 6 ביוני 2016

==הערות שוליים==

קטגוריה:תחקירנים ישראלים
קטגוריה:סגל מעריב
קטגוריה:סגל ידיעות אחרונות
קטגוריה:עורכים ישראלים
קטגוריה:מנכ"לים ישראלים
קטגוריה:בוגרי תיכון ברנר
קטגוריה:בוגרי המרכז האקדמי שערי מדע ומשפט
קטגוריה:ישראלים שנולדו ב-1966
מיקאל קוויזאנס

מיקאל ברונו דומיניק קוויזאנס (בצרפתית: Michaël Bruno Dominique Cuisance; נולד ב-16 באוגוסט 1999) הוא כדורגלן צרפתי המשחק בעמדת הקשר בונציה.

==קריירת מועדונים==

קוויזאנס הוא תוצר מחלקת הנוער של נאנסי. ב-9 במאי 2017, הוא חתם על חוזה בבורוסיה מנשנגלדבך מהבונדסליגה. הוא רשם את הופעת הבכורה שלו במדי הקבוצה ב-19 בספטמבר בניצחון הבית 0–2 על שטוטגרט, כאשר נכנס כמחליף של כריסטוף קראמר.

ב-17 באוגוסט 2019, קוויזאנס סיכם את תנאיו בבאיירן מינכן עד לשנת 2024 בהעברה ששוערה בכעשרה מיליון אירו. הופעת הבכורה שלו במדי הבווארים הגיעה שבועיים לאחר מכן בניצחון 1–6 על מיינץ 05, כשהוא נכנס כמחליף של טיאגו אלקנטרה בדקה ה-79. ב-27 ביוני 2020, הוא כבש את שערו הראשון בבאיירן מינכן במסגרת הניצחון 0–4 על וולפסבורג. את עונת 2019/20 קוויזאנס סיים עם טרבל, כאשר זכה באליפות הליגה, בגביע הגרמני ובליגת האלופות. הוא נכלל בסגל משחקי הגמר של הגביע הגרמני וליגת האלופות, אך לא שותף בהם. בנוסף, הוא זכה בסופר קאפ האירופי ב-24 בספטמבר 2020, כשגם בגמר זה הוא נכלל בסגל, אך לא שותף.

ב-1 באוקטובר 2020, הוא כשל בבדיקות הרפואיות לפני המעבר המתוקשר ללידס יונייטד, ולכן נשאר בקבוצה הגרמנית. מנגד, הוא הצטרף בהשאלה לאולימפיק מרסיי עד לתום העונה בעסקה אשר כללה אפשרות רכישה.

ב-3 בינואר 2022 חתם לשלוש וחצי שנים בונציה.

==תארים==
===קבוצתיים===
;באיירן מינכן
* בונדסליגה: 2019/20
* הגביע הגרמני: 2019/20
* ליגת האלופות: 2019/20
* הסופר קאפ האירופי: 2020
*הסופר קאפ הגרמני: 2021

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני נאנסי
קטגוריה:כדורגלני בורוסיה מנשנגלדבך
קטגוריה:כדורגלני באיירן מינכן
קטגוריה:כדורגלני אולימפיק מרסיי
קטגוריה:כדורגלני ונציה
קטגוריה:שטרסבורג: כדורגלנים
קטגוריה:צרפתים שנולדו ב-1999
קטגוריה:כדורגלני סמפדוריה
מועצת פיפ"א

מועצת פיפ"א היא חלק מהפדרציה הבינלאומית לכדורגל (פיפ"א), האחראית לניהול השוטף של הארגון בין המפגשים של קונגרס פיפ"א אשר אחראי לבחירת חבריו. המועצה אינה גוף מבצע אלא אחראית על קביעת החזון של פיפ"א והכדורגל העולמי. ב-2016 הוקמה המועצה במקום הוועד המנהל של פיפ"א. נשיא המועצה הוא נשיא פיפ"א ג'אני אינפנטינו, והמזכירה הכללית היא פאטמה סמורה.

==מבנה המועצה==
בעקבות הקונגרס המיוחד ב-2016 שנקבע עקב פרשת השחיתות בארגון, הוחלט להעניק למועצה כח רב יותר ולשנות את המבנה שלה כך שבראש המועצה עומד נשיא פיפ"א, המזכיר הכללי של אופ"א עבר להיות כחלק מהמועצה, והוכרז על קצין ציות.

במועצה 37 חברים המייצגים את קונפדרציות הכדורגל השונות לפי גודלן.
* נשיא פיפ"א - נשיא המועצה ג'אני אינפנטינו.
* אופ"א - שלושה סגני נשיא ושישה חברים נוספים.
* קונפדרציית הכדורגל של אסיה - סגן נשיא ושישה חברים נוספים.
* קונפדרציית הכדורגל של אפריקה - סגן נשיא ושישה חברים נוספים.
* CONMEBOL - סגן נשיא וארבעה חברים נוספים.
* CONCACAF - סגן נשיא וארבעה חברים נוספים.
* קונפדרציית הכדורגל של אוקיאניה - סגן נשיא ושני חברים נוספים.
סגני הנשיא הם נשיאי הקונפדרציות, למעט אופ"א אשר קובעת שני סגני נשיאים נוספים.

==ראו גם==
* פיפ"א
* קונגרס פיפ"א

== קישורים חיצוניים ==
* 

קטגוריה:כדורגל
קטגוריה:פיפ"א
טירת קנינה

טירת קנינה (באלבנית: Kalaja e Kaninës) היא טירה שמשתמש כאנדרטה תרבותית בקנינה , מחוז ולורה , אלבניה<ref name="#imk#"></ref>. מספר הזיהוי של הטירה הוא "Nr.95 Dt. 1.10.1948".

== היסטוריה ==
טירת קנינה ממוקמת כ-6 ק"מ מהעיר ולורה, על גבעה בגובה 380 מ' מעל פני הים. אורך ביצור הטירה הוא כ-1&nbsp;ק"מ ומשתרע על שטח של כ-3.5 דונם. הטירה, על פי העדויות, הוקמה במאה ה-4 לפני הספירה. לאורך כל מערכת הביצורים של הטירה, ניתן להבחין במספר שלבי בנייה המשתרעים בשתי תקופות, בעת העתיקה וכן בימי הביניים, בהתאמה ביזנטית, אדריכלות גותית ואדריכלות עות'מאנית . הטירה נבנתה מחדש על ידי יוסטיניאנוס הראשון במאה ה-6.<ref name="Karaiskajp165"></ref><ref name="Karaiskajp102"></ref> היא מוזכרת על ידי פרוקופיוס ברשימתו Kionin. במאות ה-12 וה-13, הטירה נהייתה להיות למרכז צבאי ממדרגה ראשונה, ששירת את ממלכת אלבניה . הטירה נבנתה מחדש גם על ידי סולימאן הראשון ב-1530 ולאחרונה על ידי אדוני הפיאודלים האלבניים מוולורה במאות ה-18 וה-19.<ref name="Karaiskajp167-169"/>

טירת קנינה מחולקת על ידי קירות רוחביים לשלושה חלקים. מתוכם נשמר כיום רק הקיר המפריד בחלק הגבוה ביותר של הגבעה, שהוגן על ידי שלושה מגדלי שמירה. על פי עדותו של הנוסע העות'מאני אווליה צ'לבי, היו בתוך הטירה בתי מגורים, בנייני חיל מצב, מחסני תחמושת, וכן סככות לאספקת מים. בתוך הטירה, היו ארבעה שערים, כאשר אחד מהם חיבר את המחיצה האחרונה שנמצאת בראש הטירה עם שאר הביצורים. השערים האחרים הובילו לכיוונים שונים מחוץ למתחם הראשי. אחת מהכניסות הללו, שנשמרה טוב יותר, ממוקמת בצד הדרומי של הטירה. היא הוגנה על ידי מגדל בצורת משושה שגובהו היה 3.40 מ', והוא השתרע על שטח של 2.85 מ'. השער היה בעל הגנה כפולה ואובטח מבפנים בעזרת שומרים. בשערי הטירה קנינה, לא נמצאו מערכות ביצור פנימיות, או מגדלים חיצוניים, כפי שנמצאות בטירות מימי הביניים האחרות, כמו טירת רוזפה , טירת קרויה וטירת בראט . הכניסות לטירה היו פשוטות ומוגנות על ידי מגדלי צד.<ref name="Karaiskajp167-169"/>

רבים מהמגדלים, אם לשפוט לפי טכניקת הבנייה וצורותיהם הפלמימטריות, מייצגים תקופות שונות של בנייה. המוקדמים ביותר הם המגדלים המשולשים, שגודלם קטן, אבל ממלאים גם את התפקיד של התומכים. מבין שבעת המגדלים שהשתמרו בטירת קנינה, שניים מהם בעלי צורה של משולש, אף על פי שמספר המגדלים באופן כללי היה גדול יותר. על פי שרטוט פלנימטרי, שפורסם ב-1688, ניתן לראות כי לטירה היו אז 14 מגדלים. המגדלים בעלי הצורה החצי-עגולה הם מתקופה מוקדמת. במגדלים חצי מעגליים ומשולשים, נעשה שימוש נרחב בחתיכות לבנים ואריחים, המוצבות בצורה אופקית או לא-סדירה בין מפרקי האבן ובעיקר במגדלים משולשים, בהם נעשה שימוש חוזר באבנים עתיקות רבות. המגדלים המצולעים שייכים לתקופה מאוחרת יותר. מהצורה הפלאנימטרית ומטכניקת הבנייה של הטירה, מגדלים אלו דומים יותר לאלו של טירת דורס שנבנתה במאה ה-18.<ref name="Karaiskajp167-169"></ref><ref name="Baçe41"></ref>

== לקריאה נוספת ==
<div class="mw-content-ltr">
* 
* 
</div>

== קישורים חיצוניים ==

* [https://archive.today/20121127124039/http://www.mtkrs.gov.al/web/Kalaja_e_Kanines_542_1.php טירת קנינה], mtkrs.gov.al
* [https://web.archive.org/web/20161128185632/http://imk.gov.al/site/?page_id=77 המכון לאנדרטאות תרבותיות]

== הערות שוליים ==

קטגוריה:אלבניה: טירות
דז'ה סנקאר

דז'ה סנקאר (בהונגרית: Szenkár Dezső; בודפשט, 27 בינואר 1894<ref></ref> – בודפשט, 5 בדצמבר 1962) היה מנצח ומלחין יהודי-הונגרי, בנו של נאנדור סנקאר ואחיו הצעיר של אאוגן סנקאר.

== ביוגרפיה ==
אביו, נאנדור סנקאר (1857–1927) היה מנצח מקהלה, מנהל המקהלה של כמה בתי כנסת, ואמו הייתה רחל רוטנשטרייך (1862–1935). הוא סיים את לימודיו בתיכון בעיר הולדתו, ואחר כך למד באקדמיה למוזיקה ע"ש פרנץ ליסט בבודפשט והיה תלמידם של לאו ויינר, אלברט שיקלוש ושל אמן העוגב דזיה אנטלפי-ז'ירוש. בשנת 1923 הוא החל לעבוד בתיאטראות האוניאו. ב־1 בדצמבר 1926 התקבל להתאחדות השחקנים הארצית. ב-1927 הפך למנצח של ה"שטדאטתהאטר" (Stadtheater) באינסברוק, אך עבד גם בסטוקהולם, ברלין, הלסינקי ופריז. הוא התיידד עם המשורר הגדול אטילה יוז'ף, שעבורו חיבר את לחן לשירו של יוז'ף "מלכי בית לחם". הוא שב לבירת הונגריה בשנת 1939 ולאחר מכן יכול היה לעבוד רק במידה מוגבלת עקב החוקים יהודיים בעיקר החוק היהודי השני והחוק היהודי השלישי. בדצמבר 1942 הוא ליווה את "הקברט המיוחד" שארגנה האגודה אומיקה - ההתאחדות הלאומית היהודית-הונגרית לחינוך שרק במסגרתה הותר ליהודים לעבוד ורק בפני קהל יהודי. בדצמבר 1943 הוצגו השאנסונים שלו באולם הגדול של האקדמיה למוזיקה, בו השתתף כמלווה.<ref>[https://adtplus.arcanum.hu/hu/view/Ujsag_1943_12/?query=%22Szenkár%20Dezső%22&pg=278&layout=s Ujság (1943. december 28.) 41. évfolyam, 286. szám]</ref> במהלך מלחמת העולם השנייה הסתיר אותו הפרופסור לרפואה פרידייש ורזאר.<ref>[https://adtplus.arcanum.hu/hu/view/Muzsika_1988/?query=%22Szenkár%20Dezső%22&pg=276&layout=s „Verzár professzor ... kiváló muzsikus volt és nagy művészetpártoló – ő bújtatta a háború alatt Szenkár Dezsőt is."] Muzsika, (1988. június 1.) 31. évfolyam, 6. szám, 15. oldal</ref> לאחר המלחמה המשיך בפעילותו בניצוח ובהלחנה. הוא כתב בעיקר עבודות במה ומוזיקה קלילה. הוא זכה בפרסים על כמה מעבודותיו, היה אורח תכוף בבית הקפה היפני.

== עבודותיו ==
* ונוס מביאריץ, אופרטה בשלוש מערכות. את הלברית כתב אנדור קרדוש ואת שיריו אימרה הרמט. 30 בינואר 1930 תיאטרון עירוני.
* אהבה אהבה, קומדיה מוזיקלית.
* אביב בבירה, אופרטה.
* הילדה המלאית, אופרטה.

=== מוזיקת הקולנוע שלו ===
* פנטום טרנול (1933)
* רכבת רפאים (1933)
* פרח החיטה (1934)
* מלכי בית לחם (1947, סרט קצר)

== לקריאה נוספת ==
* [https://mek.oszk.hu/00300/00355/html/ABC14240/14871.htm לקסיקון ביוגרפי הונגרי I-II] . עורך ראשי. אגנש קניירש. בודפשט, 1967-1969.
* [https://mek.oszk.hu/08700/08756/html/IV/szin_IV.0270.pdf לקסיקון אמנות הבמה הונגרי]. אלאדר שופפלין. בודפשט, איגוד השחקנים הלאומי והמכון לפנסיה, 1929.
* [https://adtplus.arcanum.hu/hu/view/MagyarNemzet_1962_12/?query=%22Szenkár%20Dezső%22&pg=47&layout=s דז'ה סנקאר נפטר] (7 בדצמבר 1962). ) מדיאר נמזט,
* [https://adtplus.arcanum.hu/hu/view/PestiNaplo_1930_01/?query=%22Szenkár%20Dezső%22&pg=689&layout=s מיהו דז'ה סנקאר?] (29 בינואר 1930 ) פשטי נפלו.

== קישורים חיצוניים ==

== הערות שוליים ==

קטגוריה:ניצולי השואה
קטגוריה:משתתפי פעילות האומנות אומיקה
קטגוריה:מנצחים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מלחינים יהודים הונגרים
קטגוריה:מוזיקאים יהודים הונגרים
קטגוריה:מנצחים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:משפחת סנקאר
קטגוריה:הונגרים שנולדו ב-1894
קטגוריה:הונגרים שנפטרו ב-1962
קונגרס אופ"א

קונגרס אופ"א הוא הגוף המנהל של איגוד התאחדויות הכדורגל האירופיות (אופ"א). הקונגרס מתקיים בכל שנה במדינה אחרת ומיוצגות בו כל התאחדויות הכדורגל החברות בארגון. בקונגרס מתקיימות הצבעות על בחירת נשיא אופ"א וחברי הוועד המנהל של אופ"א.

==היסטוריה ואחריות==
הקונגרס הראשון התקיים ב-1955 בווינה שבאוסטריה. מ-1955 עד 1958 התקיים המפגש בכל שנה, מ-1958 עד 2002 התקיים בכל שנתיים, ומ-2002 חזר להתקיים בכל שנה, לרוב בין פברואר למאי.

בנוסף למפגשים הקבועים ישנם גם מפגשים מיוחדים היכולים להתקיים לבקשת הוועד המנהל של אופ"א או בבקשתם של לפחות חמישית מהחברות בארגון. מ-1955 התקיימו 13 מפגשים כאלו.

המפגש האחרון התקיים במרץ 2020 באמסטרדם שבהולנד, והמפגש הבא מתוכנן במרץ 2020 בשווייץ, וטרם נקבעה העיר המארחת.

הקונגרס אחראי על מספר נושאים, ובניהם
* בחירת נשיא אופ"א.
* בחירת חברי הוועד המנהל של אופ"א.
* אישור חברי הוועד המנהל אשר נבחרו על ידי ארגון הליגות האירופיות וארגון המועדונים האירופיים.
* בחירת נציגי אופ"א במועצת פיפ"א.
* אישור תקציב אופ"א והגשת דוחות כספיים לוועד המנהל.

==ראו גם==
* אופ"א

== קישורים חיצוניים ==
* 

קטגוריה:אירופה: כדורגל
קטגוריה:אופ"א
סורת אל-ואקעה

סורת אל-ואקעה (בערבית: سورة الواقعة, "הממהר לבוא" או "המאורע הבלתי נמנע") היא הסורה ה-56 בקוראן.

הסורה מונה 96 פסוקים, ושמה נגזר מהפסוק הראשון

== תוכן הסורה ==
* פסוקים 1–10 מתארים את האנושות מתחלקת לשלוש קבוצות ביום הדין.
* פסוקים 11–56 מתארים את מה שיעלה בגורלם של כל אחת מהקבוצות שהוזכרה בעשרת הפסוקים הראשונים.
* פסוקים 57–94 מתמקדים בטיעונים המאששים לכאורה את התרחשותה העתידית של תחיית המתים.
* פסוקים 95–96 אומרים שהתרחשותו העתידית של יום הדין היא דבר וודאי.

== במסורת האסלאמית ==
על פי ג'עפר א-צאדק, אדם שקורא את הסורה הזאת בכל יום שישי בערב, אללה יאהב אותו ויגרום לאנשים לאהוב אותו.

== קישורים חיצוניים ==

== הערות שוליים ==

קטגוריה:סורות
צדוק הכהן (הנדל)

[[גאורג פרידריך הנדל]]
צדוק הכהן (יצירה מספר 258 ברשימת יצירות הנדל ()) הוא המנון הכתרה בריטי שהולחן ב-1727 על ידי גאורג פרידריך הנדל לכבוד הכתרתו של המלך ג'ורג' השני למלך בריטניה. זהו אחד מארבעת המנוני ההכתרה שכתב הנדל. מאז כתיבת ההמנון שרים אותו בכל טקס הכתרה בריטי והוא הפך להמנון בריטי ידוע.

== מילות ההמנון ==

הטקסט של צדוק הכהן (ושל שלושת המנוני ההכתרה האחרים של הנדל) נבחר על ידי הנדל ומבוסס על הטקסט שליווה את טקס ההכתרה של המלך ג'יימס השני ב-1685. הטקסט הוא תרגום של האנטיפון Unxerunt Salomonem, מזמור שמבוסס על הסיפור בתנ"ך שמתאר את הכתרתו של שלמה למלך על ידי צדוק הכהן. זהו המקור לטקסט בכל ההכתרות של מלכי אנגליה ולאחר מכן בריטניה, החל מהכתרתו של המלך אדגר במנזר באת' ב-973.

מילות ההמנון באנגלית:
<div class="mw-content-ltr">Zadok the priest, and Nathan the prophet

anointed Solomon king.

And all the people rejoiced, and said:

God save the King! Long live the King!

May the King live for ever,
Amen, Alleluia.</div>

מילות ההמנון מבוססות על הפסוקים ל"ח-מ' בפרק א' בספר מלכים א':

ההמנון הבריטי, God Save the King, מבוסס על אותו מקור כמו צדוק הכהן אך בהמנון הבריטי שרים מלך או מלכה בהתאם לשליט באותו הזמן. לעומת זאת בהמנון צדוק הכהן המילה מלך קבועה כי ההמנון מבוסס באופן ישיר על הטקסט המקראי.

== מבנה ==
היצירה כתובה למקהלה ותזמורת בסולם רה מז'ור . התזמורת מורכבת משני אבובים, שני בסונים, שלוש חצוצרות, טימפני, שלושה כינורות ובאסו קונטינואו. החלק האמצעי של ההמנון And all the people rejoiced, and said, הוא במבנה ריקוד במשקל 3/4. החלק האחרון, מ God save the King ועד הסוף, חוזר למשקל 4/4 ומשולבות בו קריאות אמן. ההמנון מסתיים בקריאה הללויה בקדנצה במפעם לארגו .

המוזיקה מעבירה באופן מרשים את הלך הרוח המתפתח ככל שטקס ההכתרה מתקדם- מפתיחה כלית שבונה תחושת ציפייה, דרך קריאות המקהלה המצהירות Zadok the priest and Nathan the prophet, ולבסוף קריאות השמחה.

== המנון ליגת האלופות ==
המלחין הבריטי טוני בריטן עיבד את היצירה ויצר על בסיסה את המנון ליגת האלופות בכדורגל.

==ראו גם==
* הכתרת מלכי בריטניה

==קישורים חיצוניים==

* 
* 
* [https://youtu.be/LEDp34MRI20?t=453 "צדוק הכהן" מושמע בהכתרת המלכה, 1953].

==הערות שוליים==

קטגוריה:יצירות מאת הנדל
קטגוריה:מוזיקה של תקופת הבארוק
נאנדור סנקאר

נאנדור סנקאר (במקור פייביש נחמיה זינגר, בהונגרית: Szenkár Nándor; שינקוביץ ליד קמניץ-פודולסקי, 1857 – בודפשט, 12 באוגוסט 1927)<ref></ref><ref>[https://adtplus.arcanum.hu/hu/view/PestiNaplo_1927_08/?query=%22Szenkár%20Nándor%22&pg=292&layout=s Elhunyt Szenkár Nándor] (1927. augusztus 14.) Pesti Napló, 78. évfolyam, 184. szám</ref> היה מלחין, מנצח יהודי-הונגרי, אביהם של המנצחים ומלחינים אאוגן סנקאר, דז'ה סנקאר ומיהאי סנקאר.

== ביוגרפיה ==
נאנדור זינגר נולד במשפחה יהודית כבנם של מנדל סנקאר ושֶנְדֶל בַּאשֶה. הוא למד באקדמיה למוזיקה ע"ש פרנץ ליסט, שם היה תלמידו של יאנוש קוסלר וכסטודנט זכה במלגה מטעם קרן ליסט.<ref name="adtplus.arcanum.hu">[https://adtplus.arcanum.hu/hu/view/FovarosiLapok_1888_02/?query=%22Singer%20Nándor%22%20%22Liszt%22&pg=84&layout=s Fővárosi Lapok (1888. február 12.) 43. szám]</ref> משנת 1887<ref name="adtplus.arcanum.hu"/> הפך לחבר במקהילת בית האופרה של בודפשט ומאוחר יותר לסגן מנהל המקהלה. הוא היה המנצח של בית הכנסת רומבך במשך שלושים וחמש שנים. לאחר מכן הוא ניהל את מקהלת בית הכנסת הגדול של בודפשט ברחוב דוהאני, וכן ניהל ולימד את מקהלת בית הכנסת של בית היתומים של הבנים, שעמד פעם ב"ווארושליגטי פאשור". יצירותיו הוצגו כמה פעמים על ידי התזמורת הפילהרמונית של בודפשט, והמארש החגיגי שלו הוצג גם בבית האופרה. מורשתו בעלת הערך הותירה שתי אופרות, בלט, כמה קומפוזיציות קאמריות ומספר רב של יצירות לבתי כנסת. מותו נגרם מהתקף לב. הובא למנוחת עולמים בבית הקברות היהודי ברחוב קוזמה בבודפשט.<ref>[http://www.oroklet.hu/bent.php?nyelv=2&igy=&kmod=5&tkod=0224&parcella=15&sor=32&sir=7&szuletes=1857&elhalaloza=1927&nev=Szenk%E1r%20N%E1ndor&prefix=&gmail=szenczinsky@gportal.hu&gnev=szenczinsky%20katalin&glakhely=buda&gid=xid מיקום קברו בבית הקברות]</ref>

== חייו הפרטיים ==
אשתו הייתה רחל רוטנשטרייך (1862–1935).<ref></ref>

ילדיו:
* זופיה סנקאר (1889–1890)
* אאוגן סנקאר (1891–1977) מנצח, מלחין.
* שרולטה סנקאר (1893–?) הייתה פסנתרנית. בשנת 1919 הפכה לאשתו של יעקב שימשי.
* דז'ש סנקאר (1894–1962) היה מנצח ומלחין.
* מיהאי סנקאר (1896–?) מנצח, מלחין, מנהל מוזיקלי ראשי.

== עבודותיו ==
* אסתר - אופרה

== לקריאה נוספת ==
* [https://mek.oszk.hu/08700/08756/html/IV/szin_IV.0270.pdf לקסיקון משחק במה הונגרי]. אד. אלאדר שופפלין. בודפשט, איגוד השחקנים הלאומי והמכון לפנסיה, 1929.
* [https://adtplus.arcanum.hu/hu/view/MagyarHirlap1891_1927_09/?query=%22Szenkár%20Nándor%22&pg=49&layout=s מלחין הונגרי נשכח] (4 בספטמבר 1927) מדיאר הירלאפ, כרך 37, גיליון 200

==קישורים חיצוניים==
* 

== הערות שוליים ==

קטגוריה:בוגרי האקדמיה למוזיקה ע"ש פרנץ ליסט
קטגוריה:מנצחים הונגרים
קטגוריה:מלחינים יהודים הונגרים
קטגוריה:מוזיקאים יהודים הונגרים
קטגוריה:מנצחים יהודים הונגרים
קטגוריה:משפחת סנקאר
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1857
קטגוריה:נפטרים ב-1927